Document ID: 32001R0962

Κανονισμός (ΕΚ) αριθ. 962/2001 της Επιτροπής
της 17ης Μαΐου 2001
για την τροποποίηση του κανονισμού (ΕΚ) αριθ. 2879/2000 για τις λεπτομέρειες εφαρμογής του κανονισμού (ΕΚ) αριθ. 2702/1999 του Συμβουλίου σχετικά με ενέργειες ενημέρωσης και προώθησης γεωργικών προϊόντων στις τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2702/1999 του Συμβουλίου, της 14ης Δεκεμβρίου 1999, σχετικά με τις ενέργειες ενημέρωσης και προώθησης των γεωργικών προϊόντων στις τρίτες χώρες(1), και ιδίως το άρθρο 11,
Εκτιμώντας τα ακόλουθα:
(1) Ο κανονισμός (ΕΚ) αριθ. 2879/2000 της Επιτροπής(2) έχει καθορίσει τις λεπτομέρειες εφαρμογής του προαναφερθέντος κανονισμού.
(2) Στο άρθρο 9 του κανονισμού (ΕΚ) αριθ. 2879/2000 έχουν προβλεφθεί οι προθεσμίες για τα κράτη μέλη για να ανακοινώσουν στην Επιτροπή τον κατάλογο των προγραμμάτων προώθησης και των οργανισμών εκτέλεσης που έχουν επιλεγεί. Για την πρώτη φορά, η προθεσμία αυτή έχει καθοριστεί στις 15 Μαΐου 2001.
(3) Λόγω δυσχερειών εφαρμογής του νέου αυτού καθεστώτος, ορισμένα κράτη μέλη έχουν ζητήσει συμπληρωματική προθεσμία αυτό το πρώτο έτος.
(4) Για να διευκολυνθεί η έναρξη του καθεστώτος αυτού, πρέπει να μεταφερθεί στις 15 Ιουνίου 2001 η εν λόγω προθεσμία υποβολής των προγραμμάτων στην Επιτροπή.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνενδρίασης των επιτροπών διαχείρησης των επιτροπών διαχείρισης-προώθησης των γεωργικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Στο άρθρο 9 παράγραφος 1 του κανονισμού (ΕΚ) αριθ. 2879/2000, η πρώτη φράση αντικαθίσταται από το ακόλουθο κείμενο: "Κάθε έτος, το αργότερο έως τις 30 Απριλίου και για πρώτη φορά έως τις 15 Ιουνίου 2001, τα κράτη μέλη ανακοινώνουν στην Επιτροπή τον κατάλογο των προγραμμάτων και των οργανισμών εκτέλεσης που έχουν επιλεγεί, καθώς και το αντίγραφο των εν λόγω προγραμμάτων."
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 2001.

Labels: 17
19
5
3
6